“เงินบาท” วันนี้เปิดตลาด 33.88 บ. แนะผู้นำเข้าซื้อสกุลต่างประเทศ เพื่อป้องกันความเสี่ยง
“เงินบาท” วันนี้เปิดตลาด 33.88 บ. แข็งค่าจากปิดตลาดวานนี้ที่ระดับ 33.90 บาท แนะผู้นำเข้าซื้อสกุลเงินต่างประเทศ เพื่อป้องกันความเสี่ยง
“เงินบาท” วันนี้เปิดตลาด 33.88 บ. แข็งค่าจากปิดตลาดวานนี้ที่ระดับ 33.90 บาท แนะผู้นำเข้าซื้อสกุลเงินต่างประเทศ เพื่อป้องกันความเสี่ยง
9 พ.ค. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(9 พ.ค.66) เปิดตลาด 33.88 บาท/ดอลลาร์ แข็งค่าขึ้นเล็กน้อยจากราคาปิดตลาดเมื่อวันทำการก่อนหน้าที่ระดับ 33.90 บาท/ดอลลาร์
โดยดอลลาร์สหรัฐแข็งค่าเมื่อเทียบกับสกุลเงินหลักโดยได้แรงหนุนจากอัตราผลตอบแทนพันธบัตรรัฐบาลสหรัฐประเภทอายุ 2 ปีพุ่งขึ้นแตะระดับ 4% และอัตราผลตอบแทนพันธบัตรอายุ 10 ปีพุ่งขึ้นเหนือระดับ 3.50%
ด้านนักลงทุนจับตาการเปิดเผยดัชนีราคาผู้บริโภค (CPI) และดัชนีราคาผู้ผลิต (PPI) ในวันพุธและพฤหัสบดีตามลำดับ เพื่อหาสัญญาณบ่งชี้ทิศทางอัตราดอกเบี้ยของเฟด
โดยคาดการณ์ค่าเงินบาทวันนี้มีแนวรับ/แนวต้านที่  33.80-34.00 บาทต่อดอลลาร์ แนะนำผู้นำเข้าควรซื้อเงินตราต่างประเทศล่วงหน้า เพื่อปิดความเสี่ยงด้านอัตราแลกเปลี่ยน  และกรอบค่าเงินวันนี้ USD/THB 33.80-34.00,EUR/THB 37.00-37.50,JPY/THB 0.2480-0.2530,GBP/THB 42.40- 42.90 และ AUD/THB 22.70-23.20